arnastofnun/IGC-2024 huggingface dataset:
Flass 104,5

Flass 104,5 er íslensk útvarpsstöð sem fór fyrst í loftið 1. desember 2005. Í dag er stöðin rekin af fyrirtækinu Hljómar vel ehf. Stöðin spilar nýja og ferska tónlist. Helsti markhópur hennar er ungt fólk.

Meðal útvarpsmanna á Flass eru Þröstur 3000, Siggi Gunnars, Sindri Bm, Kristín Ruth og Óli Geir ásamt fleirum.

Stöðin sendir út í Reykjavík á FM 104,5, á Akureyri á FM 102,5 og á Sauðárkróki á FM 93,7. Einnig sendir hún út á netinu á www.flass.is

Stöðin er til húsa að Stórási 2-6 í Garðabæ.
Ingibjörg Þorbergs syngur fyrir börnin

Ingibjörg Þorbergs syngur fyrir börnin er 45-snúninga hljómplata gefin út af Íslenzkum tónum árið 1959. Á henni syngur og leikur Ingibjörg Þorbergs fjögur barnalög. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló. Prentun: Alþýðuprentsmiðjan.

Aravísur.

Í viðtali við Ingibjörgu Þorbergs kemur fram að Tage Ammendrup hafi farið þess á leit við hana að hún gerði lag við "Aravísur" Stefáns Jónssonar. Útkoman varð eitt vinsælasta barnalag síðustu aldar.

Ljóð: Stefán Jónsson

&lt;br&gt;
Boðið upp í dans 4 - Barnaleikir og barnadansa

Boðið upp í dans 4 - Barnaleikir og barnadansar er 45-snúninga hljómplata gefin út af Íslenzkum tónum árið 1961. Á henni leikur hljómsveit Magnúsar Pétursson tíu barnadansa. Platan er gefin út í samvinnu við dansskóla Hermanns Ragnars. Hhljóðritað í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló.
Jan Morávek og hljómsveit - 14 barnalög

14 barnalög er 45-snúninga hljómplata gefin út af Íslenzkum tónum árið 1962. Á henni syngja börn, meðal annars úr Landakotsskóla og Brákarborg, 14 barnalög með hljómsveit Jan Morávek. Jan útsetur lögin. Platan er hljóðrituð í mono. Upptaka: Ríkisútvarpið. Teikning á umslagi: Ó.T. Pressun: AS Nera í Osló.
Hljómsveit Svavars Gests, Anna Vilhjálms, Berti Möller og Elly Vilhjálms - Síldarstúlkurnar

Síldastúlkurnar er 45-snúninga hljómplata gefin út af Íslenzkum tónum árið 1964. Á henni flytur hljómsveit Svavars Gests fjögur ný lög eftir Oddgeir Kristjánsson ásamt söngvurunum Önnu Vilhjálms, Berta Möller og Elly Vilhjálms. Texarnir eru allir eftir Ása í Bæ. Útsetningu annaðist Magnús Ingimarsson. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Menningarvernd

Menningarvernd er tilbrigði við hugverkarétt þar sem tilgangurinn er að búa til lagaleg skilyrði fyrir notkun verka sem hafa sérstakt menningarlegt gildi fyrir þjóð eða ríki. Einkenni menningarverndar eru að hún nær yfirleitt aðeins yfir tiltekinn flokk verka eða verk tiltekinna höfunda og hún er yfirleitt ótímabundin.

Menningarverndarákvæði koma fyrir í lögum sem fjalla um hugverkarétt í ýmsum löndum, til dæmis í íslenskum höfundalögum 53. grein þar sem fjallar um tímalengd sæmdarréttar. Slík menningarvernd kemur líka fyrir í dönskum höfundalögum 75. grein sem fjallar um framlengingu réttarins ef menningarlegir hagsmunir krefjast þess. Í nokkrum löndum hefur verið notast við "domaine public payant"-kerfi, ýmist fyrir öll verk í almenningi eða bara verk þeirra höfunda sem teljast hafa sérstaka menningarlega þýðingu. Yfirleitt felst í því krafa um að útgefandi semji um útgáfu verksins við tiltekna stofnun sem getur verið á vegum ríkisins eða samtaka rétthafa.

Menningarvernd getur líka verið útfærð með sérlögum. Lög um útgáfu fornrita frá 1941 eru dæmi um slík lög, en hæstiréttur Íslands dæmdi þau ógild 1944 á þeim forsendum að þau stönguðust á við prentfrelsisákvæði stjórnarskrárinnar.

Lög um menningararf og verndun fornminja, þar sem gerð eftirmynda eða afleiddra verka er takmörkuð, má líka skoða sem dæmi um menningarvernd.
Magnús Bjarnfreðsson

Magnús Bjarnfreðsson (9. febrúar 1934 – 30. ágúst 2012) var einn fyrsti sjónvarpsfréttamaðurinn sem birtist í íslensku sjónvarpi. Hann vann að undirbúningi að stofnun sjónvarps Ríkisútvarpinu árið 1966 og var frétta- og dagskrárgerðarmaður hjá stofnuninni í mörg ár.

Magnús fæddist á Efri-Steinsmýri í Meðallandi í Vestur-Skaftafellssýslu. Hann var sonur hjónanna "Bjarnfreðar Ingimundarsonar" og "Ingibjargar Sigurbergsdóttur", en ólst upp hjá fósturforeldrum, "Páli Pálssyni" og "Magneu Magnúsdóttur" í Efri-Vík í Landbroti. Hann var sextándi í röð 21 systkina. Magnús gekk í barnaskóla í Þykkvabæ í Landbroti og á Kirkjubæjarklaustri, stundaði síðan nám við ML og MR og háskólanám í Þýskalandi. Þá vann hann sem blaðamaður á "Fálkanum", "Frjálsri þjóð" og "Tímanum". Magnús varð þjóðkunnur í Ríkisútvarpinu, fyrst sem þulur í útvarpi, en síðar sem frétta- og dagskrárgerðarmaður í sjónvarpi. Magnús hætti í sjónvarpsfréttum þegar hann gerðist bæjarfulltrúi í Kópavogi árið 1974 og starfaði hin seinni ár að almannatengslum.

Eiginkona hans er "Guðrún Árnadóttir" og áttu þau þrjú börn; Árna Magnússon (1965), Pál Magnússon (1971) og "Ingibjörgu Magnúsdóttur" (1973). Magnús átti einn son, "Guðjón Magnússon" (1960) með fyrri konu sinni, "Bryndísi Friðbjörgu Guðjónsdóttur".
Íslam í Danmörku

Sjónskekkja er sjóngalli.
Ingibjörg Þorbergs og Alfreð Clausen syngja lög Sigfúsar Halldórssonar

Ingibjörg Þorbergs og Alfreð Clausen syngja lög Sigfúsar Halldórssonar er 78-snúninga hljómplata gefin út af Íslenzkum tónum árið 1954. Á henni syngur Ingibjörg Þorbergs lagið "Ég vildi að ung ég væri rós" og Alfreð Clausen syngur "Þín hvíta mynd". Bæði eru lögin eftir Sigfús Halldórsson og leikur höfundur sjálfur undir á píanó. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Skapti Ólafsson og félagar - Ef að mamma vissi það

Skapti Ólafsson og félagar er 78-snúninga hljómplata gefin út af Íslenzkum tónum árið 1957. Á henni syngur Skapti Ólafsson tvö rokklög útsett af Magnúsi Ingimarssyni. Um er að ræða fyrstu rokklög sem tekin eru upp á Íslandi. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Rifsþéla

Rifsþéla (fræðiheiti: "Nematus ribesii") einnig verið nefnd Rifsvespa, er blaðvespa af ætt sagvespa sem legst á rifstegundir ("Ribes") og veldur iðulega miklum skaða á þeim með því að lirfan étur upp öll laufblöð runnanna. Hún leggst helst á Stikilsber ("R. uva-crispa") en einnig á Rauðberjarifs ("R. rubrum") og fleiri rifstegundir.

Útbreiðsla.

Hún finnst um alla Evrópu og Norður-Ameríku, þó eru ekki til nákvæmar upplýsingar um útbreiðslu, né almennt um lifnaðarhætti hennar. Rifsþéla var fyrst skráð hjá Náttúrufræðistofnun Íslands 2010 en sagnir af henni höfðu þó borist nokkrum árum áður. Hún var búinn að breiðast út um Höfuðborgarsvæðið og Suðurland árið 2012 og farin að valda skaða víða í görðum.

Lýsing.

Fullorðin dýr skríða úr púpum á vorin til að maka sig og verpa og virðist hún því liggja í vetrardvala á fullorðinsstigi. Fullorðin fluga er um 7 millimetrar á stærð og lík öðrum blaðvespum í útliti utan litarhafts og þá sérstaklega kvenflugan. Bæði kyn eru með dökkan haus, gula rák ofan við kjálkana og gulan baug yfir augum sem oft er meira áberandi á kvendýrinu. Fæturnir eru gulir. Karlflugan er með dökkan frambol og gul framhorn. Afturbolur dökkur að ofan og ljósgul að neðan, sem nær þó mishátt upp. Kvenflugan er ólík að því leyti að frambolurinn er gulur nema bakplötur og kviðplötur dökkar, afturbolur hins vegar allur gulur en ekki bara að neðan eins og á karldýrinu. Lirfan er ljósgulgræn með dökkum dílum, með einum hárbrúsk kver, um allan búkinn. Hausinn er svartur sem og fætur og eru gangvörturnar mjög áberandi á afturbúknum.

Varnir gegn ágangi rifsþélunnar.

Allt að þrjár kynslóðir púpa sig og klekjast út yfir sumarið en það er sú síðasta sem kemur fram í september-október sem myndar kynslóð næsta árs. Því dugir yfirleitt ekki að eitra einu sinni að vori heldur verður að glíma við hana allt sumarið og haustið. Kvenflugan verpir eggjum sínum undir blöðin, oftast þau sem eru næst jörðu og því er eitt besta ráðið að skoða vel undir öll neðstu blöðin og leita uppi eggin og drepa þau strax þar.

Á vorin þegar fyrstu lirfurnar eru að fara á kreik er best að handtína þær, annaðhvort með því að hrista runnann kröftuglega svo þær falli til jarðar og tína þær þannig upp, eins auðveldar það aðgang fugla að lirfunum, eða tína þær beint af blöðunum. Með því móti er hægt að minnka umfang næstu kynslóða. Þetta þarf að endurtaka allt sumarið.

Að úða með lífrænu eitri eins og brúnsápu blandaða með sítrónudropum og fleiri slíkum uppskriftum, virkar bara upp að vissu marki, því eins og með tínsluna þá virkar það bara á þær lirfur sem þá stundina eru á runnanum og því þarf að endurtaka úðunina reglulega og einnig með hverri nýrri kynslóð.

Náttúrulegir óvinir/ varnir.

Fyrsta tilfelli líffræðilegra varnaraðgerða í Kanada var þegar sníkjuvespunni Trichogramma minutum var safnað af William Saunders 1882 í New York-ríki og sleppt í Ontario til að halda niðri rifsþélu þar.

Í upprunalegum heimkynnum hennar (Evrópu) eru eftirfarandi náttúrulegir óvinir hennar:

Sjá einnig.

Nematus leucotrochus
Tríó Jan Morávek - Við syngjum og dönsum 5 og 6

Við syngjum og dönsum 5 og 6 með tríói Jan Morávek er 78-snúninga hljómplata gefin út af Íslenzkum tónum árið 1955. Á henni flytur tríó Jan Morávek syrpu af hringdönsum og vinarkrusum. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Mary McCormack

Mary McCormack (fædd Mary Catherine McCormack 8. febrúar, 1969) er bandarísk leikkona sem er þekktust fyrir hlutverk sín í The West Wing, Murder One og In Plain Sight.

Einkalíf.

McCormack er fædd í Plainfield, New Jersey. Stundaði hún nám við Trinity College í Hartford, Connecticut þaðan sem hún útskrifaðist með gráðu í ensku og myndlist. McCormack stundaði leiklistarnám við "William Esper studio" í New York-borg.

Í júli 2003, þá giftist McCormack framleiðandanum Michael Morris og saman eiga þau þrjú börn.

Ferill.

Leikhús.

McCormack byrjaði leiklistarferil sinn tólf ára í uppfærslu á óperunni "Amahl and the Night Visitors" eftir Gian Carlo Menotti. Árið 1999 þá var hún gestaleikari í söngleiknum "Cabaret" við "Studio 54" leikhúsið þar sem hún lék Sally Bowles. Síðan árið 2008 þá lék hún persónuna Gretchen í leikritinu "Boeing-Boeing" sem hún var tilnefnd til "Tony" verðlaunanna sem besta leikkona í leikriti.

Sjónvarp.

Fyrsta sjónvarpshlutverk McCormack var árið 1994 í sjónvarpsþættinum Law &amp; Order. Árið 1995 þá var henni boðið hlutverk í glæpaþættinum Murder One þar sem hún lék Justine Appleton til ársins 2007.

McCormarck lék hinn sérstaka þjóðaröryggisráðgjafann Kate Harper í dramaþættinum The West Wing árin 2004-2006.

Árið 2008 þá var McCormack boðið aðalhlutverkið í lögregluþættinum In Plain Sight sem vitnaverndaralríkisfulltrúinn Mary Shannon, sem hún lék til ársins 2012.

Kvikmyndir.

Fyrsta kvikmyndahlutverk McCormack var árið 1994 í Miracle on 34th Street. Hefur hún síðan þá komið fram í kvikmyndum á borð við Private Parts, Deep Impact, True Crime, Mystery Alaska, East of A, Madison og For You Consideration.

Verðlaun og tilnefningar.

Prism verðlaunin

Screen Actors Guild verðlaunin

Tony verðlaunin
Alfreð Clausen - Hvar ertu

Alfreð Clausen syngur "Hvar ertu?" er 78-snúninga hljómplata gefin út af Íslenzkum tónum árið 1954. Á henni syngur Alfreð Clausen lögin "Hvar ertu" og "Í faðmi Dalsins" með tríó Aage Lorange. Með Aage spila Þorvaldur Steingrímsson og Paul Bernburg. Platan er hljóðrituð í mono. Upptaka: Ríkisútvarpið. Pressun: AS Nera í Osló.

Í faðmi dalsins.

Lagið "Í faðmi dalsins" hlaut 3. verðlaun í danslagakeppni SKT, í flokknum „Nýju dansarnir”, árið 1953.
Svavar Lárusson - Ég vild' ég væri...

Svavar Lárusson syngur Hreðavatnsvalsinn er 78-snúninga hljómplata gefin út af Íslenzkum tónum árið 1952. Á henni syngur Svavar Lárusson tvö lög með hinum norska SY-WE-LA jazzkvintett. Kvintettinn starfaði í Osló frá 1950-1953 og hann skipuðu meðal annarra Rolf Syversen, píanó, Finn Westbye gítar og Fred Lange-Nielsen, bassi. Platan er hljóðrituð í mono. Upptaka: Norska útvarpið. Pressun: AS Nera í Osló.

Um plötuna.

Í lok október 1952 komu 3 plötur með Svavari Lárussyni og SY-WE-LA kvintettinum til landsins (IM 3, IM 4 og IM 5). Þær voru teknar upp hjá Norska útvarpinu. Þessar plötur voru hinar fyrstu sem settar voru á markað frá Íslenzkum tónum. Bæði lögin á þessari plötu eru vel þekkt.

Ég vildi ég væri....

Í merkilegri ritgerð Ólafs Þorsteinssonar um sögu íslensku hljómplötunnar 1910-1958, er kafli um lagið "Ég vild' ég væri..." og örlög plötunnar í þætti í Ríkisútvarpinu.

Hreðavatnsvalsinn.

"Hreðavatnsvalsinn" var eitt af þekktustu íslensku dægurlögum síðasta áratugar. Knútur R. Magnússon samdi lagið undir dulnefninu Reynir Geirs. Áhugi var fyrir laginu á Norðurlöndunum og var valsinn gefinn út á plötu í Noregi. Norskan texta gerði Peter Coob en hann gerði einnig norska textann við "Litlu fluguna" hans Sigfúsar Halldórssonar. Oscar Scau í Osló gaf út nóturnar.

Hreðavatnsvalsinn.

Ljóð: Atli Þormar
Sigurður Ólafsson - Meira fjör

Sigurður Ólafsson syngur Meira fjör er 78-snúninga hljómplata gefin út af Íslenzkum tónum árið 1953. Á henni syngur Sigurður Ólafsson lögin "Meira fjör" og "Kom þú þjónn". Hljómsveitarstjóri er Bjarni Böðvarsson og aðrir í hljómsveit eru Sveinn Ólafsson, Þorvaldur Steingrímsson, Óskar Cortes, Jónas Dagbjartsson og Einar B. Waage. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Zazaska

Zazaska ("Zazaki") er indóevrópskt tungumál. Zazaska er íranskt tungumál, sem þýðir að það er svipað persnesku, gileksku, mazerunsku og talyshsku.
Svavar Lárusson - Svana í Seljadal

Svavar Lárusson - Svana í Seljadal er 78-snúninga hljómplata gefin út af Íslenzkum tónum árið 1953. Á henni syngur Svavar Lárusson tvö lög með kvartett Aage Lorange. Kvartettinn skipuðu auk Aage, þeir Ólafur Pétursson, Þorvaldur Steingrímsson og Einar B. Waage. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Guðrún Á. Símonar - Mánaskin

Guðrún Á. Símonar - Mánaskin er 78-snúninga hljómplata gefin út af Íslenzkum tónum árið 1955. Á henni syngur Guðrún Á. Símonar tvö lög við píanóundirleik Fritz Weisshappel. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Skapti Ólafsson - Geimferðin

Skapti Ólafsson - Geimferðin er 78-snúninga hljómplata gefin út af Íslenzkum tónum árið 1958. Á henni syngur Skapti Ólafsson tvö lög útsett af Gunnari Reyni Sveinssyni, sem jafnframt stjórnaði hljómsveitinni. Platan er hljóðrituð í mono. Upptaka: Ríkisútvarpið. Pressun: AS Nera í Osló.
Neikvæð tala

Neikvæð tala er tala sem er ekki náttúrulega tala, til dæmis -1, -2, -3, -4.
Ródesía

Ródesía var nafn Simbabve meðan það var enn bresk nýlenda. Landið hét áður Suður-Ródesía um tíma þegar "Ródesía" var notað um svæði sem inniheldur það land sem nú heitir Sambía, auk Simbabve.

Nafnið er dregið af nafni breska athafnamannsins Cecil Rhodes sem átti stóran þátt í landvinningum Evrópuríkja í sunnanverðri Afríku. Upphaflega landið Ródesía varð til árið 1888 þegar Rhodes fékk námaréttindi frá innfæddum höfðingjum við vafasamar kringumstæður. Norður-Ródesía (nú Sambía) greindi sig frá Suður-Ródesíu árið 1910.

Suður-Ródesía var áfram bresk nýlenda og varð brátt þekkt sem einfaldlega Ródesía.

Sambandsríkið.

Þegar Afríkuríkin fengu sjálfstæði eitt af öðru, bjuggu Bretar til Sambandsríki Ródesíu og Nýasalands sem náði yfir löndin sem nú heita Sambía, Simbabve og Malaví sem þá hétu Norður-Ródesía, Suður-Ródesía og Nýasaland. Sambandsríkið var formlega leyst upp 1. janúar 1964 þegar Malaví og Sambía fengu sjálfstæði. Suður-Ródesía var áfram bresk nýlenda og hét eftir það aðeins Ródesía.

Einhliða sjálfstæðisyfirlýsing.

Bretar tóku upp stefnu sem fól í sér að Ródesía fengi ekki sjálfstæði fyrr en almennu lýðræði yrði komið á í stað hvítrar minnihlutastjórnar. Stjórn landsins var þá í höndum ródesíska framvarðarins, undir formennsku Ian Smith. 11. nóvember 1965 lýsti stjórn hans einhliða yfir sjálfstæði. Þessi aðgerð var fordæmd af alþjóðasamfélaginu og Sameinuðu Þjóðirnar settu viðskiptabann á Ródesíu, að undirlagi Breta.

2. mars 1970 sleit stjórn Smiths formlega öll tengsl við bresku krúnuna og lýsti yfir stofnun lýðveldis.

Kjarrstríðið.

Eftir sjálfstæðisyfirlýsinguna fór fram vopnuð barátta á vegum stjórnmálaflokkanna ZANU („Zimbabwe African National Union“) og ZAPU („Zimbabwe African People's Union“). Þetta varð þekkt meðal hvítra íbúa sem Kjarrstríðið (enska: „Bush War“). Stjórnin hafði yfirhöndina lengi vel, eða þar til nýlendustjórninni lauk í Mósambík 1975. ZANU gerði þá bandalag við FRELIMO og fékk þjálfun, vopn og menn send yfir landamærin.

Fyrstu almennu kosningarnar.

Í kjölfarið á miklum alþjóðlegum þrýstingi frá bæði Bandaríkjunum og Bretlandi, og samkomulagi við hófsamari þjóðernissinnaða flokka, voru fyrstu meirihlutakosningarnar haldnar í landinu í apríl 1979 þar sem UANC („United African National Council“) vann meirihluta. Abel Muzorewa varð forsætisráðherra 1. júní 1979. Nafni landsins var þá breytt í Simbabve.

Samkomulagið í Lancasterhöll.

Þótt kosningarnar 1979 hefðu verið lýðræðislegar, þá tóku hvorki ZANU og ZAPU þátt í þeim þar sem þessir flokkar voru bannaðir. Vegna þessa var nýja stjórnin ekki viðurkennd af alþjóðasamfélaginu. Breska ríkisstjórnin (undir stjórn Margaret Thatcher) sendi öllum málsaðilum boð um að mæta á friðarráðstefnu í Lancasterhöll í London síðla árs 1979.

Í London undirrituðu málsaðilar friðarsamkomulag sem fól í sér að Bretar tóku við stjórn landsins um stutt skeið árið 1979 og veittu síðan Simbabve/Ródesíu sjálfstæði 1980 í kjölfar fyrstu alhliða kosninganna í landinu, þar sem Robert Mugabe og flokkur hans ZANU, unnu. 18. apríl 1980 fékk landið formlega sjálfstæði sem Simbabve. Nafni höfuðborgarinnar var breytt úr Salisbury í Harare tveimur árum síðar.
Arnarnesgöng

Arnarnesgöng eru tvíbreið 30 metra löng göng á milli Ísafjarðar og Súðavíkur í gegnum "Arnarneshamar" / "Arnardalshamar". Þau eru fyrstu jarðgöngin á íslandi.

Göngin eru hluti af Súðavíkurvegi og vegaframkvæmdir við hann hófust við Kirkjubólshlíð. Sumarið 1945 var reist brú yfir Arnardalsá og vegur lagður um Súðavíkurhlíð að Arnardalshamar haustið 1946. Byrjað var að sprengja í gegnum Arnardalshamar 1947. Við framkvæmdir á göngunum var vegagerðin gagnrýnd fyrir seinagang og sóun á ríkisfé í súðavíkurveg í stað þess að fara yfir Arnardalsháls.

Arnarnesgöngin voru einbreið til ársins 1995 þegar þau voru breikkuð.
Judy et Cie

Judy et Cie var framlag Belgíu til Söngvakeppni evrópskra sjónvarpsstöðva 1976. Lagið var flutt númer sex á sviðinu. Lagið fékk 68 stig og lenti í 8 sæti sem er góður árangur fyrir Belga en árið áður lentu þeir í 15. sæti og árið 1973, 1972 og 1971 lentu þeir í vondum sætum. Söngvari lagsins heitir Pierre Rapsat.
Ciara Bravo

Ciara Quinn Bravo (f. 1997) er bandarískur leikari.
Dómsmálaráðuneyti

Dómsmálaráðuneyti er ráðuneyti í ríkisstjórn sem hefur umsjón með almennu réttarfari, ríkissaksóknara og lögreglu. Störf dómsmálaráðuneyta tengjast oft störfum ríkislögmanns og innanríkisráðuneytis. Stundum eru þessi hlutverk öll í einu ráðuneyti.
Molly Shannon

Molly Helen Shannon (f. 1964) er bandarískur gamanleikari.
Kevin Schon

Kevin Schon (f. 1958) er bandarískur leikari.
Ian McShane

Ian David McShane (f. 29. september 1942) er enskur leikari.
Danny Jacobs

Daniel Charles "Danny" Jacobs, Jr. (f. 7. júlí 1968) er bandarískur leikari.
Nagornó-Karabak

Nagornó-Karabak er landlukt hérað í Suður-Kákasus sem nær yfir suðausturhluta Minni Kákasusfjalla. Héraðið er fjalllent og skóglent. Bein þýðing á nafninu væri hinir fjalllendu svartgarðar þar sem 'nagornó' er leitt af rússneska lýsingarorðinu 'nagorní' sem þýðir fjalllent, og karabak er leitt af "kara" (svart) og "bak" (garður). Héraðið er allt innan landamæra Aserbaídsjan en stærsti hluti þess er í raun og reynd sjálfstætt ríki sem kallast Lýðveldið Nagornó-Karabak (Artsak-lýðveldið), en án almennrar alþjóðlegrar viðurkenningar. Mörk héraðsins miðast venjulega við mörg sjálfstjórnarhéraðsins Nagornó-Karabak innan Sovétríkjanna sem var 4.400 ferkílómetrar að stærð, en sögulega héraðið náði yfir um 8.223 ferkílómetra.
Omarosa Manigault

Omarosa Manigault (f. 1974) er bandarískur raunveruleikastjarna og rithöfundur.
Ellen DeGeneres

Ellen Lee DeGeneres (f. 1958) er bandarískur leikari og uppistandari.
Pyntingar

Pyntingar felast í því að baka einhverjum sársauka og meiðsli, markvisst og af ásettu ráði, í refsingarskyni, hefndarskyni, sem hluti af pólitískri endurhæfingu, niðurlægingu fórnarlambsins eða sem hluti af yfirheyrslu. Pyntingar af ýmsu tagi hafa verið stundaðar frá örófi alda og allt til okkar daga af einstaklingum, hópum og ríkjum. Í alþjóðalögum er litið á pyntingar sem brot á mannréttindum og þær eru fordæmdar í 5. grein Mannréttindayfirlýsingar Sameinuðu þjóðanna. Þriðji og fjórði Genfarsáttmálinn banna pyntingar í vopnuðum átökum. Pyntingar eru líka bannaðar samkvæmt Samningi Sameinuðu þjóðanna gegn pyndingum sem 147 ríki hafa undirritað.
Móróní

Móróní (arabíska: موروني "Mūrūnī") er höfuðborg og stærsta borg Kómoreyja. Íbúar eru um 111.000 (2016). Borgin er á vesturströnd eyjarinnar Grande Comore nálægt eldfjallinu Karthala. Í borginni er alþjóðaflugvöllur.
Aðþrengdar eiginkonur (6. þáttaröð)

Sjötta þáttaröðin af "Aðþrengdum eiginkonum" fór af stað á bandarísku sjónvarpsstöðinni ABC þann 27. september 2009 og lauk henni 16. maí 2010. Þáttaröðin samanstóð af 23 þáttum. Hin látna Mary Alice Young heldur áfram að tala inn á atburði sem gerast í lífum vina hennar á Bláregnsslóð, Susan Delfino, Lynette Scavo, Bree Hodge og Gabrielle Solis. Angie Bolen og fjölskylda hennar eru aðal ráðgáta þáttaraðarinnar.

Þáttaröðin fékk lægri áhorfstölur en þáttaröðin á undan. Áhorfið hafði verið að dala síðan í seinni hluta fimmtu þáttaraðar og áhorfið minnkaði enn. Þrátt fyrir það náði þátturinn 20. sæti á lista yfir þættina með mesta áhorfið 2009-2010, með 12,82 milljónir áhorfenda.
P vs. NP vandamálið

P vs. NP (eða, er P = NP?) er eitt mikilvægasta opna (óleysta) vandamál innan tölvunarfræðinnar, sem spyr óformlega hvort það sé auðvelt fyrir tölvur að leysa þau vandamál sem er auðvelt að staðfesta svarið á. Vandamálið var kynnt til sögunnar árið 1971 af Stephen Cook.

Ákveðið vandamál tilheyrir flækjustigsflokkinum P ef hægt er að leysa það auðveldlega og það tilheyrir flækjustigsflokkinum NP ef hægt er að staðfesta uppgefna lausn auðveldlega (þar sem "auðvelt" er óformlega notað þegar fjölda aðgerða er af margliðustærðargráðu miðað við inntakið).

Ef P ≠ NP, eins og flestir telja, þýðir það að vandamál í NP eru erfiðari að reikna en að staðfesta.

Vandamálið hefur verið kallað mikilvægasta opna vandamálið í (fræðilegri) tölvunarfræði.

Það er eitt a sjö Millennium Prize Problems, þ.e. vandamálum sem Clay Mathematics Institute valdi, og verðlaunin eru milljón Bandaríkjadollarar fyrir svar á spurningunni „er P = NP?“ hvort sem svarið er já eða nei, ef hægt er að sýna fram á að annað hvort sé rétt lausn.

Dæmi.

Hlutasummuvandamálið (e. "subset sum problem") er dæmi um vandamál þar sem það er auðvelt að staðfesta uppgefna lausn en mögulega erfitt að finna lausn. Er til dæmis einhver hlutmengi sem hefur summuna 0? Hægt er að staðfesta lausnina auðveldlega með þremur samlagningum, en það er ekkert þekkt reiknirit sem finnur slíkt hlutmengi sem er í P: slíkt reiknirit getur aðeins verið til ef P = NP.
Listi yfir stærðfræðinga

Stærðfræðingar skipta þúsundum ef ekki tugum þúsunda, og í gegnum aldirnar hafa ótrúlega margir borið það starfsheiti. Þessi listi verður líklega aldrei tæmandi.

Til þess að einfalda listann aðeins hefur stærðfræðingunum verið skipt upp eftir því tímabili sem þeir störfuðu á, en það segir mjög margt um eðli þess sem þeir fengust við. Einnig er hægt að sjá .